Bates College

Bates College er et amerikansk universitet i Lewiston i Maine. Det ble grunnlagt i 1855 som Maine State Seminary, og er den femtiende eldste institusjonen for høyere utdanning i USA. Bates var det første universitet i USA som tok opp studenter fra alle religiøse trossamfunn, raser og kjønn.

Skolepengene holder uvanlig høyt nivå, 44 350 amerikanske dollar årlig, som er 11 000 dollar høyere enn ved Harvard University.

Bates College er medlem av New England Small College Athletic Conference (NESCAC eller «Little Ivies»).

Rangeringer 

U.S. News & World Report rangerte Bates College som nummer 19 blant liberal arts-collegene i USA i 2015, Forbes plasserte det på 70.-plass blant alle colleger i USA, mens Washington Monthly rangerte det som nr. 30 av amerikanske liberal arts-colleger i 2014.

Bates College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

Referanser

Eksterne lenker
 

Universiteter i Maine
Historiske svarte læresteder i USA
Utdanningsinstitusjoner etablert i 1855
1855 i USA
1850-årene i Maine
Androscoggin County